stanford-oval/wikipedia huggingface dataset:
עידן מימון
קריירה כשחקן > בנבחרת

מימון הוא שיאן ההופעות ומלך שערי נבחרת ישראל בכל הזמנים עם 636 שערים ב-168 הופעות. מימון ערך את הופעת הבכורה שלו בנבחרת הבוגרת בגיל 18 בלבד. ב-2006 הודיע מימון על פרישה מהנבחרת, אך חזר לשחק לאחר שזומן למרות פרישתו. בסיום קמפיין מוקדמות אליפות אירופה 2008 שוב הודיע מימון על פרישה, אך לבסוף שוכנע להישאר. עם זאת, מאז ההודעה השנייה על הפרישה כמעט ולא שיחק במדים הלאומיים בשל פציעות וסיבות אישיות.
ב-5 ביוני 2010 הודיע מימון על פרישה סופית מהנבחרת.
קריירת האימון

מימון החל את הקריירה שלו כמאמן כדוריד בקבוצה שבה שיחק רוב שנותיו, הפועל ראשון לציון. בעונת 2017–2018 הוליך את קבוצתו לזכייה כפולה, בגביע המדינה ובאליפות ליגת העל. החל מיוני 2022 מאמן את א.ס רמת השרון.
משפחה

אביו של עידן, קובי מימון שימש כמאמן הפועל ראשון לציון, ובתקופה שבה שימש מאמן אס"א תל אביב זכתה אס"א תל אביב בגביע ובאליפות ליגת העל גם יחד. אחיו, עמרי מימון, הוא שחקן עבר ומאמן כדוריד בעירוני רחובות והשניים אף שיתפו בעבר פעולה כשחקנים בהפועל ראשון לציון.
הערות שוליים

↑  בשיא: צפו במימון הופך למלך שערי כל הזמנים, באתר ערוץ הספורט, 11 באוקטובר 2013
↑  הפ' ראשון לציון גברה על מכ' ת"א, שער 3,001 למימון, באתר ONE‏, 6 בפברואר 2015
↑  ‏"פרק חדש בחיי": עידן מימון מונה למאמן א.ס. רמת השרון, באתר ספורט1, 10 ביוני 2022
עוצמת נשיכה
הערות שוליים

↑  כוח של אחד קילוניוטון שווה לכוח של 1,000 ניוטון, שזה בערך 100 ק"ג-כוח או ליתר דיוק 102 ק"ג-כוח. כלומר: 10 קילוניוטון זה בערך הכוח שמפעילה מסה של 1 טונה.
1 2 3 4 5 6 7  בריאן הנדוורק, נשיכת התנין היא החזקה ביותר שנמדדה, נשיונל ג'יאוגרפיק, 23 באפריל 2012
↑  עוצמת הנשיכה של שניהם היא בגדר הערכה. ההכרעה למי מביניהם הייתה נשיכה חזקה יותר תלויה בהערכת גודלם המרבי, ולהערכה זו טווח שגיאה רחב יחסית והיא מתעדכנת עם גילוי מאובנים חדשים.
↑  Arctic sea monster's giant bite, BBC.
1 2 3  Gregory M. Erickson, A. Kristopher Lappin and Kent A. Vliet, "The ontogeny of bite-force performance in American alligator (Alligator mississippiensis)", Journal of Zoology, 260(3), 2003, pp. 317-327
1 2 3  Australian saltwater crocodiles are world’s most powerful biters, באתר ScienceDaily, ‏16 במרץ 2012
↑  Erickson, GM; Gignac PM, Steppan SJ, Lappin AK, Vliet KA, et al, "Insights into the Ecology and Evolutionary Success of Crocodilians Revealed through Bite-Force and Tooth-Pressure Experimentation", PLoS ONE 7(3), March 2012
↑  Aureliano, Tito; Ghilardi, Aline M.; Guilherme, Edson; Souza-Filho, Jonas P.; Cavalcanti, Mauro; Riff, Douglas (2015). "Morphometry, Bite-Force, and Paleobiology of the Late Miocene Caiman Purussaurus brasiliensis". PLOS ONE. 10 (2): e0117944. doi:10.1371/journal.pone.0117944. ISSN 1932-6203..
↑  נשיונל ג'יאוגרפיק, "Bite Force" בהנחיית ד"ר בריידי באר: קטע מהתוכנית ביוטיוב.
↑  תמונה עם טקסט באתר סוכנות הידיעות Getty Images.
↑  Wroe, S.; Huber, D. R.; Lowry, M.; McHenry, C.; Moreno, K.; Clausen, P.; Ferrara, T. L.; Cunningham, E.; Dean, M. N.; Summers, A. P. (2008). "Three-dimensional computer analysis of white shark jaw mechanics: how hard can a great white bite?". Journal of Zoology. 276 (4): 336–342. doi:10.1111/j.1469-7998.2008.00494.x.
↑  "Most powerful shark bite ever recorded measured by scientists". Newsweek. 14 באוגוסט 2020. {{cite web}}:  (עזרה)
↑  ^ Barr, Brady. "Undercover Hippo", Dangerous Encounters, National Geographic Channel, January 20, 2008.
עונת 1984/1985 בגביע אירופה לאלופות בכדורסל

עונת 1984/1985 בגביע אירופה לאלופות בכדורסל הייתה העונה ה-28 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-21 בספטמבר 1984 ותחרות הסתיימה ב-3 באפריל 1985. בתחרות השתתפו 25 קבוצות. 
בתחילת התחרות התקיימו משחקים בשיטת הנוקאאוט בהם נקבעו 6 עולות לבית הגמר. בבית הגמר התקיימו שני סיבובים. בסוף העונה ב-3 באפריל בפיראוס התקיים משחק הגמר.
התחרות הסתיימה בניצחון של ציבונה זאגרב, בפעם הראשונה בתולדות המועדון.
מהלך התחרות

בשלבים המוקדמים נקבעו 6 עולות לבית הגמר.
מהלך התחרות > בית הגמר

|  | קבוצה | משחקים | נקודות | ניצחונות | הפסדים | סלי זכות | סלי חובה |
| --- | --- | --- | --- | --- | --- | --- | --- |
| 1. | יוגוסלביה ציבונה זאגרב | 10 | 17 | 7 | 3 | 881 | 826 |
| 2. | ספרד ריאל מדריד | 10 | 17 | 7 | 3 | 933 | 874 |
| 3. | ישראל מכבי תל אביב | 10 | 16 | 6 | 4 | 861 | 878 |
| 4. | ברית המועצות צסק"א מוסקבה | 10 | 14 | 4 | 6 | 823 | 819 |
| 5. | איטליה בנקו די רומה וירטוס | 10 | 14 | 4 | 6 | 840 | 882 |
| 6. | איטליה גרנרולו בולוניה | 10 | 12 | 2 | 8 | 840 | 899 |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 3 באפריל 1985 | יוגוסלביה ציבונה זאגרב | 78:87 | ספרד ריאל מדריד | פיראוס צופים: 14,500 שיפוט: קוסטס ריגס (יוון),  איוואן מאיניני (צרפת) |
| 3 באפריל 1985 |  |  |  | פיראוס צופים: 14,500 שיפוט: קוסטס ריגס (יוון),  איוואן מאיניני (צרפת) |
ישראל בתחרות

מכבי תל אביב בשלב הראשון של המוקדמות ניצחה את סטיאווה בוקרשט הרומנית 114:103 ו-131:88. בשלב השני של המוקדמות היא ניצחה את סונאייר אוסטנדה הבלגית 80:90 ו-135-75. את בית הגמר היא סיימה במקום השלישי.
ספר הג'ונגל (סרט, 1998)

| --- | --- |

 מבוסס על:  ספר הג'ונגל 
 בימוי:  ניק מארק 
 תסריט:  חוזה ריברה 
 עריכה:  אלן באומגרטן 
 שחקנים ראשיים:  ברנדון בייקר פרד סבאג' בריאן דויל מארי שרמן הווארד ארת'ה קיט קלנסי בראון פרי גילפין מרטי אינגלס סטיבן טובולובסקי קטי נג'ימי די בראדלי בייקר ננסי קארטרייט אשלי פלדון וואלאס שון ריצ'רד קיינד סקוט מנוויל קווינטון פלין פרנק ולקר
 מוזיקה:  רוברט פולק 
 צילום:  רון שמידט 
 מדינה:  ארצות הברית 
 חברת הפקה:  סרטי וולט דיסני 
 חברה מפיצה:  סרטי וולט דיסני, דיסני+, נטפליקס 
 שיטת הפצה:  direct-to-video, וידאו על פי דרישה 
 הקרנת בכורה:  29 בספטמבר 1998
 משך הקרנה:  77 דק' 
 שפת הסרט:  אנגלית 
 סוגה:  סרט קומדיה, סרט שמבוסס על ספרים 
 דף הסרט ב־IMDb
 
ספר הג'ונגל (באנגלית: The Jungle Book: Mowgli's Story) הוא סרט אמריקאי של חברת וולט דיסני בבימויו של ניק מארק, המבוסס באופן רופף על ספר בעל אותו שם מאת רודיארד קיפלינג. זהו סרט לייב אקשן שיצא מספר שנים לאחר יציאת סרט לייב אקשן אחר על ספר הג'ונגל ב-1994.
הסרט יצא ישירות לווידאו בתאריך 29 בספטמבר 1998, בכיכובו של ברנדון בייקר המשחק את מוגלי לצד בעלי חיים החיים לצידו בג'ונגלים של הודו. למעט מספר דמויות של כפריים, שאר הדמויות בסרט הן חיות אמיתיות מדובבות.
עלילה

בכפר קטן בהודו מטיילים מספר כפריים ובעת ערב הכפר מותקף בידי הטיגריס שירחאן ועוזרו הצבוע טבאקי. שירחאן מחפש אנשים לטרוף ומעורר מהומה אך נורה ונפצע ואז בורח חזרה לג'ונגל ומבקש לנקום. המהומה גרמה לילד מוגלי לנוע מהכפר הבטוח בחיפוש הוריו אך הוא נאבד ביער. הוא נכנס למערה בה כמה זאבים וראש להקת הזאבים אקלה דן מה לעשות בו, אך בעידוד הזאבה ראקשה מחליט לאמץ אותו. הוא מתבגר לצד הזאבים ולצד חיות היער האחרות כמו באלו הדוב, בגירה הפנתרה השחורה, צ'יל הנשרית והאטי הפיל. באחד הביקורים של האטי עם מוגלי עליו הם מגלים חלקת יער שנשרפה בידי אנשים, כאזהרה לפעולות האדם ליער.
מוגלי המתבגר לצד להקת הזאבים נבחר בידי אקלה לנהל את מרדפי הציד, החלטה המעורערת בידי מספר חברים בלהקה. ואולם שירחאן מגיע ודורש מהזאבים את מוגלי כנקמה על היריות והפציעות שספג מאנשי הכפר. עם זאת אקלה וראקשה עומדים מולו ולצידם גם באלו ובגירה. שירחאן מודיע להם שהוא ינקום בו כאשר הוא יימצא לבדו.
כמה מהזאבים מורדים במנהיגם ומתכננים לצד שירחאן פעולת הסחה הפוגעת ביעילותו של מוגלי לצוד בלהקה, מה שגורם להם לרעוב ומוגלי מחליט שהוא מהווה נטל על הלהקה ועוזב אותם. באלו ובגירה עוקבים אחריו ובאלו מנסה ללמד אותו לצוד אך לא בהצלחה. בינתיים חבורת שימפנזים מסיחים את מוגלי מבאלו ומרחיקים אותו לעיר הקופים, בה ישנו מבנה נטוש מלא אוצרות. מוגלי נכנס אליו אך מתברר שזו מלכודת שתכננו הקופים הנועלים אותו בפנים וקוראים לשירחאן להגיע למבנה. ואולם צ'יל מצליחה לעקוב אחריהם ומיידעת את ראקשה, את באלו ואת באגירה. בתוך הבקתה מוגלי מוצא קופסת גפרורים וכן יומן ובו ציור של טיגריס מאיים כמו שירחאן.
הקופים מודיעים לשירחאן שמוגלי לכוד הוא נע לעבר המבנה אך בדרכו נפגש עם ראקשה. היא מתעממת איתו אך מחליטה לסגת. למרות זאת שירחאן הורג אותה. בינתיים באגירה ובאלו מצליחים להגיע לבקתה ולחלץ אותו ממנה. שירחאן מגיע עם טבאקי, מגלה שמוגלי ברח ומתנפל על הקופים הנמלטים.
למחרת האטי מראה למוגלי על אמו הזאבה שנהרגה ומוגלי מחליט שמקומו לא בג'ונגל. הוא רץ עד שמגיע לכפר, כנראה הכפר ממנו הגיע, וחובר לאנשי הכפר. ואולם הוא חוזר אחורה לצעקת הזאב ראקשה הקטן, שמתברר שנלכד במלכודת ציידים. מוגלי מחלץ אותו והוא מודיע למוגלי שהוא מחויב לעמוד מול שירחאן כדי להביס אותו, אך הפעם להילחם בו כאדם.
מוגלי מכין לשירחאן מלכודת ומפתה אותו לרדוף אחריו לתוך מעגל של זרדים וענפים, סביבם מתייצבים באלו, באגירה, האטי והזאבים ושירחאן עומד מול מוגלי בתוך המעגל. מוגלי מוציא את קופסת הגפרורים ומדליק את "הפרח האדום", ממנו שירחאן מפחד ביותר. כשהוא לכוד בתוך מעגל האש ומוגלי מנופף אליו לפיד בוער הוא נאלץ להישבע לעזוב את הג'ונגל ולא לחזור אליו לעולם. לאחר שנשבע מוגלי נותן לו לברוח מהמעגל והוא לא נראה עוד. מוגלי מוכרז כגיבור גם על ידי הזאבים שבגדו בו והם מבקשים ממנו להנהיג את הלהקה, אך הוא מסרב מכיוון שהוא איננו זאב יותר אלא אדם והוא נותן את התפקיד לראקשה הקטן.
למחרת באלו ובאגירה מעניקים למוגלי ספר של חיות היער והוא מודה להם, מתקרב לכפר ועוזב לתמיד את הג'ונגל.
שחקנים ודמויות

ברנדון בייקר - מוגלי, הודי צעיר שגדל לצד הזאבים בג'ונגל.
ראיין טיילור - מוגלי הצעיר
פרד סבאג' - מוגלי המהווה את קריין הסרט.
שחקנים ודמויות > מדבבים

בריאן דויל מארי - באלו, דוב.
ארת'ה קיט - באגירה, פנתרה שחורה (בסרט זה באגירה הוא נקבת נמר).
שרמן הווארד - שירחאן, טיגריס בנגלי.
קלנסי בראון - אקלה, ראש להקת הזאבים.
פרי גילפין - ראקשה, הזאבה המאמצת של מוגלי.
מרטי אינגלס - האטי, פיל הודי.
סטיבן טובולובסקי - טבאקי, צבוע העוזר לשירחאן.
קטי נג'ימי - צ'יל, נשרית.
די בראדלי בייקר - פיל הודי, דבורה, מנדריל, צב.
ננסי קארטרייט - גור זאבים, עופר אייל נקוד, מקאו, בואש, שימפנזה.
אשלי פלדון - ליל ראקשה.
קייטי וולינגינג - ליל ראקשה הגורה.
וואלאס שון - השימפנזה טרזן.
ריצ'רד קיינד - שימפנזה בוגד.
קתרין לויד ברנס - שימפנזה בוגד.
קן קמפבל - זאב מורד.
סקוט מנוויל - זאב מורד.
קווינטון פלין - זאב מורד, בבון.
קיי קוטר - ביראניי.
יצחק ליכטר-מארק - גור זאבים.
מיילס ג'פרי - גור זאבים.
די די רשר - צבה, מקוקית.
הרייט האריס - צבה, מקוקית.
פטריק איגן - תאו מים, זאב, מקוק.
פרנק ולקר - דורבן, בבון, אייל נקוד, מנדריל וקולות נוספים.
עליה (אוניית מעפילים)

| --- | --- |

אונית המעפילים "עליה"
 שם צופן:  פטר החמישי
 ארגון:  המוסד לעלייה ב'
 קורות ההפלגה
 נמל המוצא:  בנדול
 מפקד האונייה:  יאיר ברקר
 גדעוני:  בתיה ומאיר ריינס
 יום היציאה:  5 בנובמבר 1947
 נתוני האונייה
 סוג האונייה:  אוניית משא
 הושקה:  1945
 שם קודם:  Pietro ,Alberta
 תאריך רכישה:  (נחכרה)
 הדחק:  170 טון
 מהירות:  8 קשר
מסלול ההפלגה של "עליה"
עליה (גם פטר ג) הייתה אוניית מעפילים שארגן המוסד לעלייה ב' של "ההגנה".
תולדותיה > "פיאטרו" – אוניית משא

"פיאטרו" (Pietro) ואחר כך "אלברטה" (Alberta), נבנתה בשנת 1945, כאוניית משא בעלת תורן אחד עשויה עץ, עם שתי קבינות משני צדי הסיפון, צבועה ירוק לבן, מספר 2921 על הדופן.
בעלת מנוע פיאט איטלקי של 150 כוח סוס, ו-300 סיבובים לדקה.
תולדותיה > "עליה" – אוניית מעפילים > רכש והכנה

אנריקו לוי רכש את האונייה מבעליה איטלקי בשם אריצ'ה, שאהד את המפעל הציוני, בריביירה האיטלקית בין לה ספציה לג'נובה. 
האונייה הפליגה מספר פעמים במסגרת תנועת ההעפלה, בתחילה תחת השם "פטר" (פטר א' ופטר ב').
לקראת הפלגתה כ"עליה", היו בה מיטות עץ על עמודים ו-170 מיטות נוספות במחסן, וכן מטבח, מבני שירותים ומרפאה. 
לרשות המלווים עמד מכשיר קשר גדול תוצרת בית ומכשיר מדגם קרוסלי ( Crosley) קטן, המתאים לקשר קרוב.
רב החובל ולצדו צוות ימאים היו כולם איטלקים. 
מפקד האונייה היה איש הפלי"ם יאיר ברקר  והגדעונים היו בתיה ומאיר ריינס.
תולדותיה > "עליה" – אוניית מעפילים > המעפילים

המעפילים, חלקם היו חברי תנועות נוער – בגילים 25–27, וכן 7 ילדים בגילים 4–12, וקשיש אחד. 
בטרם הפלגה, הם נאספו במחנות בבנדול ובסן ז'רום (St. Jerome). אל האונייה הגיעו ברגל, תוך עקיפות וסיבובים; שכן אנשי המוסד לעלייה ב' רצו להסתיר מהמעפילים את העובדה שהאונייה עוגנת סמוך למחנה.
עם ההפלגה הם חולקו למחלקות בנות 30 איש כל אחת. היו מחלקות נפרדות של חברי תנועות הנוער.
המעפילים, רובם ניצולי השואה, באו מפולין, ליטא, לטביה, רומניה, הונגריה, גרמניה וצפון אפריקה.
לפני העלאת המעפילים עגנה האונייה במפרץ במרחק 6 ק"מ מערבית לבנדול, צרפת. לקראת העמסת המעפילים התקרבה האונייה למרחק כ-200 מטר מהחוף הסלעי. רב החובל חשש להתקרב יותר. המעפילים הועלו בסירות גומי שנגררו בעזרת חבל שנמתח מהספינה לחוף, 30 בני אדם בכל סירה. נשבה רוח ערה והים היה רוגש, ההעמסה נמשכה כ-3.5 שעות.
תולדותיה > "עליה" – אוניית מעפילים > ההפלגה

האונייה הפליגה ב-5 בנובמבר 1947 בשעה 04:00 לפנות בוקר, מבנדול בצרפת כשעל סיפונה כ-180 (על פי גרסה אחרת 172) מעפילים. 
נתיב ההפלגה מבנדול כלל את מיצר בוניפציו, האי פונצה (Ponza), לאורך החוף למצר מסינה, כף מטפן, צפונית לכרתים, חוף טורקיה עד אלכסנדרטה, חוף ביירות ונהריה. בדרכה התחוללו סופות שהכבידו.
בדרך התקבלה הוראה ממפקדת "ההגנה" בארץ ישראל, לחבור עם האונייה "קדימה", להעביר אליה את העולים, ולחזור לאירופה. ההוראה בוטלה משום ש"קדימה" נתפסה. 
רוב זמן ההפלגה מכשיר הקשר היה מקולקל, והתאפשרה תקשורת חד-צדדית עד יומיים לפני ההגעה.
תולדותיה > "עליה" – אוניית מעפילים > עימות עם הבריטים

גילוי בריטי ראשון אירע בשבת בשעה 07:00, במרחק 30 מייל צפונית לביירות, חג מטוס "ליברטור" בריטי כמה פעמים. 
המעפילים הסתתרו מתחת לסיפון, הונף דגל טורקי והמטוס התרחק; כנראה סברו הבריטים שהיא ספינת דיג.
ב-15:00 הגיעה משחתת בריטית שהמשיכה בדרכה. ב-15:30 בהיות הספינה 5 מייל מבירות, שוב חג מטוס בריטי מעליה.
ב-16 בנובמבר הצליחה האנייה להגיע לחוף נהריה מבלי להתגלות ועלתה על שרטון, מיד החלו בהורדת המעפילים ופיזורם בקיבוצים בגליל המערבי. המלווים אנשי הפלי"ם חמקו גם הם וכאשר הגיעו הבריטים מצאו אונייה נטושה.
לקריאה נוספת

ראובן אהרֹני, מֻטּוֹת תֹּרֶן: ספינות ההעפלה והרכש לאחר מלחמת העולם השנייה, המרכז לתולדות כוח המגן ה'הגנה' ע"ש ישראל גלילי, תשנ"ח 1997.
יהודה ואלך (עורך ראשי), אטלס כרטא לתולדות ה'הגנה', ירושלים: הוצאת כרטא, המרכז לתולדות כֹּח המגן ה'הגנה' ע"ש ישראל גלילי, 1991, עמ' 49, 72, 83.
הערות שוליים

↑  סיפור הפלגת 'פטר א', באתר הפלי"ם ההעפלה והרכש
↑  סיפור הפלגת 'פטר ב', באתר הפלי"ם ההעפלה והרכש
עליונות אווירית

מטוס קרב חמקן מדגם F-22 ראפטור שייעודו העיקרי הוא השגת עליונות אווירית ויירוט מטוסי אויב
עליונות אווירית היא מצב שבו לחיל אוויר אחד ישנו יתרון אסטרטגי או טקטי משמעותי על פני חילות האוויר היריבים במהלכה של מערכה צבאית.
רקע

המטוס הומצא בראשית המאה ה-20. במלחמת העולם הראשונה ניצלו אותו לתצפיות ולהפצצות בפצצות ידניות אשר נזרקו כלפי היבשה על ידי כוחות אוויר.
מבין התאורטיקנים שסקרו את התחום היו ג'וליו דואה (Giulio Douhet) האיטלקי, שבשנות ה-20 של המאה ה-20 כתב ספר בשם "השליטה באוויר",  לורד יו טרנצ'רד - מפקד כוח אווירי במלחמת העולם הראשונה, לורד ויליאם טדר - מפקד חיל האוויר הבריטי במלחמת העולם השנייה, וכן הרמן גרינג - מפקד הלופטוואפה, שאימץ את תורתו של דואה בפועל.
הגדרה

העליונות באוויר או השליטה באוויר מטרתה כיבוש השמיים, בשדה הקרב הטקטי, אם באופן מקומי ואם במרחבים המתפרשים על פני מספר מדינות.
עליונות אווירית מאפשרת נטרול כוחות יבשה וכוחות ימיים, שיבוש המשימה שלהם, יכולת פגיעה, הפצצה, השגת מודיעין ממרחב השמיים.
אי עליונות אווירית בהתאמה, משמעותה אי יכולת או קשיים להכריע את אויב באמצעות ממד האוויר.
השלבים להשגת שליטה באוויר

התקפות אוויר על כוחות היבשה (והים) תוך הפתעה: "השמדת קינים, ציפורים, וביציהם על הקרקע, עדיפה על פני לצוד אותם מעופפות באוויר".
מימוש: ניתוק חילות היבשה והים של האויב מבסיסי הפעולה שלהם וביצוע פעולות אמנעה.
המשכיות: יש לשמור על השליטה באוויר לאורך המערכה כולה.
מקרים מפורסמים של עליונות אווירית

במלחמת העולם השנייה, לאחר הפצצות רבות של הגרמנים באנגליה, הגיע חיל האוויר הבריטי לעליונות אווירית על אף יתרונם המספרי הברור של הגרמנים. כתוצאה מכך הוגבלה יכולתו של הלופטוואפה הגרמני להפציץ את ערי בריטניה.
בתחילת מבצע ברברוסה מטוסי הלופטוואפה השיגו עליונות אווירית מוחלטת על הצבא הסובייטי כאשר הפציצו את בסיסי חיל האוויר הסובייטי והשמידו מאות מטוסי קרב על הקרקע.
בתחילת מלחמת ששת הימים שיתק חיל האוויר הישראלי, במבצע מוקד, את חילות האוויר של מצרים וסוריה על ידי הנחתת מכת מנע על מטוסיהם בעודם על הקרקע בבסיסיהם. בעקבות מבצע זה שלט חיל האוויר הישראלי במרחב האווירי ויכול היה לסייע לחילות היבשה ולהביא לניצחון מכריע של ישראל לאחר שישה ימי מלחמה בלבד.
בתחילת מלחמת יום הכיפורים התקשה חיל האוויר הישראלי להשיג עליונות אווירית, מפני שהמצרים והסורים ריכזו מאמץ רב למנוע זאת ממנו, בעיקר על ידי סוללות טילי קרקע-אוויר (טק"א, מכונים גם טילי נ"מ) קושי זה מנע ממנו להגיש את כל הסיוע הנדרש לכוחות הקרקע.
ביוני 1982 בעקבות מבצע ערצב 19 במלחמת לבנון הראשונה השיג חיל האוויר הישראלי עליונות אווירית מוחלטת: תוך יום אחד הושמדו 19 סוללות נ"מ סוריות. מערך הקרקע-אוויר הסורי הושמד לחלוטין. לסורים לא הייתה ברירה אלא להזניק מיגים לקרב אווירי עם מטוסי חיל האוויר הישראלי. בקרבות האוויריים הושמדו מעל 80 מטוסים סורים. אף מטוס ישראלי לא הופל.
מלחמת קוסובו 1999 - האלוף בן ישראל כתב שלראשונה מומשה תחזיתו של דואה בניהול המלחמה. משמע, לא השתמשו בתמרון יבשתי. וההתנהלות הייתה תקיפת מטרות צבא, ולאחר מכן מטרות אזרחיות כגון גשרים וכן הלאה.
ראו גם

שליטה בים
מטוס עליונות אווירית
לקריאה נוספת

טל טובי, בז להיסטוריה - פיתוחו והגדרת מאפייניו הקרביים והמבצעיים של ה-F-15, מודן הוצאה לאור והוצאת מערכות, 2021, "פרק א - השליטה באוויר: תיאוריות צבאיות על כוח אווירי", עמ' 19–44
הערות שוליים

↑  שמואל גורדון, עימות באוויר, מערכות, 1985, עמ' 89
↑  Douhet, Giulio, 1869-1930., The command of the air, New York: Coward-McCann, [1942]
↑  "השליטה באוויר", ציקלון, כרך 13, עמ' 4
↑  "שליטה באוויר", ציקלון, כרך 13, עמ' 6
↑  עידו אמבר, האם די בעוצמה אווירית כדי להכניע את סדאם חוסיין?, בעיות בינלאומיות לא, עמ' 42
↑  יצחק בן ישראל, ‏טכנולוגיה והכרעה – הרהורים על צה"ל בעקבות קוסובו, מערכות 371, יולי 2000
| --- | --- |
בקרת זהויות :  NLK: KSH1998031155
עונת 2022/2023 בליגת העל ההולנדית

| --- | --- |
 תקופת התחרות:  5 באוגוסט 2022 – 28 במאי 2023 (297 ימים)
 מספר משתתפות:  18
 הזוכה:  פיינורד
 מספר משחקים:  306
 מספר שערים:  935 (3.06 בממוצע למשחק)
 מספר צופים:  5,539,486 (18,103 בממוצע למשחק)
 מלך השערים:  הולנד צ'אבי סימונס יוון אנסטסיוס דוביקאס (19 שערים)
 → 2021/20222023/2024 ←
 
עונת 2022/2023 הייתה העונה ה-67 של ליגת העל ההולנדית בכדורגל, שהיא הליגה ההולנדית הבכירה. העונה החלה ב-5 באוגוסט 2022 והסתיימה ב-28 במאי 2023.
בסיום העונה זכתה פיינורד באליפות ה-16 שלה. חרוניגן, קמבור ואמן ירדו לליגה ההולנדית השנייה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 18 קבוצות שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה במקום ה-16 תתמודד בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה.
קבוצות ואצטדיונים

מתוך 18 הקבוצות שמשתתפות בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה ההולנדית השנייה, אמן, פולנדם שהעפילו במקומן של וילם II וזוולה, שסיימו בשני המקומות האחרונים בעונת 2021/2022. אקסלסיור רוטרדם שסיימה במקום השישי בליגת המשנה, העפילה גם היא לאחר שניצחה בפלייאוף העלייה והחליפה את הראקלס אלמלו שסיימה במקום ה-16 בעונת 2021/2022.
| קבוצה | עיר | מחוז | אצטדיון | תכולה |
| --- | --- | --- | --- | --- |
| אוטרכט | אוטרכט | אוטרכט | אצטדיון חאלחנווארט | 23,750 |
| אייאקס | אמסטרדם | צפון הולנד | יוהאן קרויף ארנה | 55,865 |
| א.ז. אלקמאר | אלקמאר | צפון הולנד | אצטדיון AFAS | 19,478 |
| אמן | אמן | דרנתה | דה אודה מירדייק | 8,600 |
| אקסלסיור רוטרדם | רוטרדם | דרום הולנד | אצטדיון וודסטיין | 4,500 |
| גו אהד איגלס | דבנטר | אוברייסל | אצטדיון דה אדלאארשורסט | 10,000 |
| הירנפיין | הירנפיין | פריסלנד | אצטדיון אבה לנסטרה | 27,224 |
| וואלבייק | וואלבייק | צפון בראבנט | מנדמייקרס | 7,500 |
| פולנדם | פולנדם | צפון הולנד | אצטדיון קראס | 7,384 |
| ויטסה ארנהם | ארנהם | חלדרלנד | חלרדום | 21,248 |
| חרונינגן | חרונינגן | חרוניגן | אצטדיון אורובורג | 22,550 |
| טוונטה | אנסחדה | אוברייסל | דה חרולס פסטה | 30,205 |
| ניימכן | ניימכן | חלדרלנד | אצטדיון חופרט | 12,500 |
| ספרטה רוטרדם | רוטרדם | דרום הולנד | אצטדיון הטירה ספרטה | 11,000 |
| פורטונה סיטרד | סיטרד-חליין | לימבורג | אצטדיון פורטונה סיטרד | 10,300 |
| פיינורד | רוטרדם | דרום הולנד | אצטדיון פיינורד | 47,500 |
| פ.ס.וו. איינדהובן | איינדהובן | צפון בראבנט | אצטדיון פיליפס | 36,500 |
| קמבור | לייוורדן | פריסלנד | אצטדיון קמבור | 10,500 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | פיינורד | 34 | 25 | 7 | 2 | 81 | 30 | 51+ | 82 | העפלה לשלב הבתים בליגת האלופות |
| 2 | פ.ס.וו. איינדהובן | 34 | 23 | 6 | 5 | 89 | 40 | 49+ | 75 | העפלה לשלב המוקדמות השלישי בליגת האלופות |
| 3 | אייאקס | 34 | 20 | 9 | 5 | 86 | 39 | 48+ | 69 | העפלה לשלב הפלייאוף בליגה האירופית |
| 4 | א.ז. אלקמאר | 34 | 20 | 7 | 7 | 68 | 35 | 33+ | 67 | העפלה לשלב המוקדמות השלישי בקונפרנס ליג |
| 5 | טוונטה | 34 | 18 | 10 | 6 | 66 | 27 | 39+ | 64 | פלייאוף הליגה על העפלה לשלב המוקדמות השני בקונפרנס ליג |
| 6 | ספרטה רוטרדם | 34 | 17 | 8 | 9 | 60 | 37 | 23+ | 59 | פלייאוף הליגה על העפלה לשלב המוקדמות השני בקונפרנס ליג |
| 7 | אוטרכט | 34 | 15 | 9 | 10 | 55 | 50 | 5+ | 54 | פלייאוף הליגה על העפלה לשלב המוקדמות השני בקונפרנס ליג |
| 8 | הירנפיין | 34 | 12 | 10 | 12 | 44 | 50 | 6– | 46 | פלייאוף הליגה על העפלה לשלב המוקדמות השני בקונפרנס ליג |
| 9 | ואלבייק | 34 | 11 | 8 | 15 | 50 | 64 | 14– | 41 |  |
| 10 | ויטסה ארנהם | 34 | 10 | 10 | 14 | 45 | 50 | 5– | 40 |  |
| 11 | גו אהד איגלס | 34 | 10 | 10 | 14 | 46 | 56 | 10– | 40 |  |
| 12 | ניימכן | 34 | 8 | 15 | 11 | 42 | 45 | 3– | 39 |  |
| 13 | פורטונה סיטארד | 34 | 10 | 6 | 18 | 39 | 62 | 23– | 36 |  |
| 14 | פולנדם | 34 | 10 | 6 | 18 | 42 | 71 | 29– | 36 |  |
| 15 | אקסלסיור רוטרדם | 34 | 9 | 5 | 20 | 32 | 71 | 39– | 32 |  |
| 16 | אמן | 34 | 6 | 10 | 18 | 33 | 65 | 32– | 28 | פלייאוף ירידה |
| 17 | קמבור | 34 | 5 | 4 | 25 | 26 | 69 | 43– | 19 | ירידה לליגה המשנה |
| 18 | חרונינגן | 34 | 4 | 6 | 24 | 31 | 74 | 44– | 18 | ירידה לליגה המשנה |
פלייאוף > פלייאוף על הכרטיס לסיבוב המוקדמות השני של הקונפרנס ליג

| קבוצה 1 | תוצאה | קבוצה 2 | משחק 1 | משחק 2 |
| --- | --- | --- | --- | --- |
| טוונטה | 6–1 | הירנפיין | 2–1 | 4–0 |
| ספרטה רוטרדם | 2–2 (5–4 פ) | אוטרכט | 2–1 | 0–1 |
| קבוצה 1 | תוצאה | קבוצה 2 | משחק 1 | משחק 2 |
| --- | --- | --- | --- | --- |
| טוונטה | 2–1 | ספרטה רוטרדם | 1–1 | 1–0 |
פלייאוף > פלייאוף העלייה/ירידה

בסיבוב הראשון יתחרו 6 הקבוצות שסיימו במקומות 3-8 בליגת המשנה, 3 המנצחות יעפילו לחצי הגמר יחד עם הקבוצה שסיימה במקום ה-16 בליגת העל לטורניר בשיטת פיינל פור כאשר המנצחת תשחק בעונת 2023/2024 בליגת העל.
| קבוצה 1 | תוצאה | קבוצה 2 | משחק 1 | משחק 2 |
| --- | --- | --- | --- | --- |
| מאסטריכט | 1–5 | נאק ברדה | 0–1 | 1–4 |
| וילם II | 2–5 | פנלו | 2–3 | 2–2 (ה) |
| אלמיירה סיטי | 3–2 | איינדהובן | 0–1 | 3–1 (ה) |
| קבוצה 1 | תוצאה | קבוצה 2 | משחק 1 | משחק 2 |
| --- | --- | --- | --- | --- |
| אמן | 4–1 | נאק ברדה | 2–1 | 2–0 |
| פנלו | 2–2 (0–2 פ) | אלמיירה סיטי | 1–1 | 1–1 |
| קבוצה 1 | תוצאה | קבוצה 2 | משחק 1 | משחק 2 |
| --- | --- | --- | --- | --- |
| אמן | 1–4 | אלמיירה סיטי | 0–2 | 1–2 |
סטטיסטיקות > מלך השערים

| מקום | שחקן | קבוצה | שערים |
| --- | --- | --- | --- |
| 1 | יוון אנסטסיוס דוביקאס | אוטרכט | 19 |
| 1 | הולנד צ'אבי סימונס | פ.ס.וו איינדהובן | 19 |
| 3 | הולנד סידני ואן הוידונק | הירנפיין | 16 |
| 4 | מקסיקו סנטיאגו חימנס | פיינורד | 15 |
| 5 | הולנד לוק דה יונג | פ.ס.וו איינדהובן | 14 |
| 6 | הולנד בריאן ברובי | אייאקס | 13 |
| 6 | צ'כיה וסלאב צ'רני | טוונטה | 13 |
| 8 | יוון ואנגליס פבלידיס | א.ז. אלקמאר | 12 |
| 8 | הולנד סטיבן ברחוויין | אייאקס | 12 |
| 8 | הולנד מיכיל קרמר | ואלבייק | 12 |
| 8 | ארצות הברית ריקרדו פפי | חרונינגן | 12 |
| 8 | הולנד ויטו ואן קרוי | ספרטה רוטרדם | 12 |
| 8 | נורווגיה טוביאס לאוריטסן | ספרטה רוטרדם | 12 |
סטטיסטיקות > מלך הבישולים

| מקום | שחקן | קבוצה | בישולים |
| --- | --- | --- | --- |
| 1 | סרביה דושאן טאדיץ' | אייאקס | 18 |
| 2 | הולנד קודי חאקפו | פ.ס.וו איינדהובן | 12 |
| 3 | צ'כיה וסלאב צ'רני | טוונטה | 11 |
| 3 | הולנד ויטו ואן קרוי | ספרטה רוטרדם | 11 |
| 5 | הולנד קרל אייטינג | פולנדם | 10 |
| 5 | הולנד חייס סמאל | טוונטה | 10 |
| 5 | הולנד ג'ואי וירמן | פ.ס.וו איינדהובן | 10 |
| 8 | הולנד סטיבן ברחהאוס | אייאקס | 9 |
| 8 | מרוקו אוסאמה טנאן | ניימכן | 9 |
| 8 | הולנד מאטס סונטיינס | ואלבייק/ פורטונה סיטארד | 9 |